laion/Wikipedia-Exotic huggingface dataset:
דרק פרדון

דרק דבונטה פרדון (באנגלית: Dererk Devonte Pardon; נולד ב-1 באוקטובר 1996) הוא כדורסלן אמריקאי, המשחק בעמדות הפאוור פורוורד והסנטר בהפועל באר שבע. פרדון החל לשחק כדורסל בכיתה ז', בבית הספר התיכון ג'וזף בקליבלנד, אוהיו. אף על פי שזומן גם לנבחרת הפוטבול, פרדון בחר בכדורסל. בעונתו השלישית בתיכונים הוא שיחק לצד שחקנים בולטים, והעמיד ממוצעים של 11.5 נקודות ו-10.5 ריבאונדים למשחק. בעונתו האחרונה, פרדון העמיד ממוצעים של 12.3 נקודות ו-11.0 ריבאונדים למשחק, כשהוא חוסם 101 פעמים בעונה. הוא הוביל את נבחרת התיכון לזכייה באליפות, כשבמשחק הגמר הוא העמיד 15 נקודות, 12 ריבאונדים ו-9 חסימות. ב-7 ביוני 2014, פרדון התחייב לאוניברסיטת נורת'ווסטרן. במשחקו השני של פרדון במכללה, ב-30 בדצמבר 2015, הוא רשם שיא קריירה של 28 נקודות ו-12 ריבאונדים בניצחון 72–81 על אוניברסיטת נברסקה–לינקולן. בעונתו הראשונה הוא רשם ממוצעים של 6.7 נקודות ו-4.2 ריבאונדים למשחק. ב-26 בינואר 2017, בניצחון 61–73 על אוניברסיטת נברסקה–לינקולן, קלע פרדון 19 נקודות והוריד שיא קריירה של 22 ריבאונדים, כמות הריבאונדים הכי גבוהה של שחקן צפון מערבי מאז ג'ים פיטס בשנת 1965. ב-1 במרץ, הוא ביצע מהלך שניצח את המשחק מה שעזר לנצח את אוניברסיטת מישיגן 65–67. הניצחון עזר לנורת'ווסטרן להעפיל לטורניר אליפות המכללות בכדורסל לראשונה אי פעם. בעונתו השנייה במכללה, פרדון העמיד ממוצעים של 8.6 נקודות, 8.0 ריבאונדים ו-1.8 חסימות למשחק. בעונתו השלישית, הוא העמיד ממוצעים של 11.3 נקודות, 7.1 ריבאונדים ו-1.8 חסימות למשחק, והיה אחד השחקנים המצטיינים של המחוז. ב-1 בדצמבר 2018, פרדון קלע שיא עונתי של 24 נקודות יחד עם 10 ריבאונדים בהפסד 66–68 לאוניברסיטת אינדיאנה בלומינגטון. בעונתו האחרונה, הוא העמיד ממוצעים של 14.0 נקודות, 7.8 ריבאונדים ו-1.8 אסיסטים, כשהוא מדורג על ידי אנשי התקשורת והמאמנים לאחד מהשחקנים המצטיינים. פרדון סיים כשחקן עם אחוזי הקליעה מהשדה המוביל בכל הזמנים של נורת'ווסטרן עם 60.3 אחוז. בשנת 2019, לאחר שלא נבחר בדראפט ה-NBA, החל לשחק פרדון באורלנדו מג'יק במהלך ליגת הקיץ של ה-NBA. ב-17 ביולי 2019, הוא חתם בפלקנסטרו רג'אנה מהליגה האיטלקית. ב-29 בדצמבר, פרדון קלע שיא עונתי של 16 נקודות, ב-6 מ-6 מהשדה, יחד עם 5 ריבאונדים בניצחון 88–96 על פלקנסטרו וירטוס רומא. ב-1 במרץ 2020, נפצע פרדון ביד שמאל והיה צפוי להחמיץ חודשיים, מה שגרם לקבוצה לשחרר אותו על מנת שיוכל לעבור ניתוח בארצות הברית. הוא סיים את העונה עם ממוצעים של 6.1 נקודות ו-5.2 ריבאונדים למשחק. ב-30 ביוני 2020, חתם פרדון במדי ביירוית מהליגה הגרמנית. ב-4 ביולי 2021, חתם פרדון בהפועל באר שבע מהליגה הישראלית. פרופיל, באתר Sports-Reference פרופיל, באתר eurobasket פרופיל, באתר ESPN באר שבע מתחזקת: דרק פארדון חתם, באתר מנהלת ליגת העל בכדורסל, ‏14 ביולי 2021
אוניברסיטת סן פרנסיסקו

אוניברסיטת סן פרנסיסקו (באנגלית: University of San Francisco, נקראת גם:USF, היא אוניבריסטה פרטית ישועית בעיר סן פרנסיסקו. היא ממוקמת שטח של 22 הקטאר באזור בין גשר שער הזהב לבין פארק שער הזהב. בשנת 1855 בעיר הוקמה אקדמיה של סיינט איגנציאוס. בשנת 1859 היא קיבלה אישור להוציא דיפלומות ושינתה את שמה ל"קולג' סאיינט איגנציאוס". בשנת 1862 נבנה בניין חדש ובשנת 1863 לראשונה הוצא תעודת גמר עם תואר בוגר אוניברסיטה. בשנת 1906, במהלך רעידת האדמה הבניין נהרס וסוכם על בניית מתחם חדש במקום בו אוניברסיטה פועלת גם כיום. תהליך המעבר הסתיים בשנת 1927. בשנת 1930 שם המוסד שונה לשם הנוכחי. האוניברסיטה כוללת פקולטות למשפטים, ניהול, חינוך, מדעי רפואה וקולג' לאמנות. בשנות ה-50 של המאה ה-20 קבוצת כדורסל של האוניברסיטה הייתה בין החזקות וזכתה בפרסים. בשנת 2019 למדו באוניברסיטה 10,636 סטודנטים ועבדו בה 1,174 מרצים מדרגות שונות. מדיה וקבצים בנושא אוניברסיטת סן פרנסיסקו בוויקישיתוף אתר האינטרנט הרשמי של אוניברסיטת סן פרנסיסקו (באנגלית) אוניברסיטת סן פרנסיסקו, ברשת החברתית פייסבוק אוניברסיטת סן פרנסיסקו, ברשת החברתית אקס (טוויטר) אוניברסיטת סן פרנסיסקו, ברשת החברתית אינסטגרם אוניברסיטת סן פרנסיסקו, סרטונים בערוץ היוטיוב אוניברסיטת סן פרנסיסקו, באתר אנציקלופדיה בריטניקה (באנגלית) ערך זה הוא קצרמר בנושא אוניברסיטאות ומכללות. אתם מוזמנים לתרום לוויקיפדיה ולהרחיב אותו.
מאריה פרטנה

מאריה פרטנה (באסטונית: Maarja Pärtna; נולדה ב-2 ביולי 1986) היא משוררת, עורכת, מתרגמת ועיתונאית אסטונית. פרטנה נולדה בשנת 1986, בכפר ליגנוסה הנמצא במחוז אידה-וירו שבצפון-מזרח אסטוניה. פרטנה גדלה בבית כפרי ששכן בסביבה מתועשת, ולימים נסעה ללמוד שפה וספרות אנגלית באוניברסיטת טרטו שבמזרח ארצה, שם גם השתקעה בתום לימודיה. כיום היא עוסקת בעיקר בכתיבה ספרותית ועיתונאית, בתרגום מאנגלית לאסטונית, במו"לות ובעריכה לשונית וספרותית. ספר ביכוריה ראה אור בשנת 2010, והמשוררת זכתה על יצירתה לעת עתה בחמישה פרסים יוקרתיים. פרטנה פרסמה לפי שעה ארבעה ספרי שירה: "בשורש העשבים" (2010), "מפתנים וגבעולים" (2013), "בהכנה" (2014) ו"וִיוַרְיוּם" (2019). תשעה משיריה התפרסמו בתרגום לעברית בספר כובעים וכפפות, אסופה לשירה אסטונית שערך ותרגם רמי סערי. אנתולוגיה זאת ראתה אור בהוצאת כרמל בשנת 2021. Rohujuurte juures (2010) Läved ja tüved (2013) Saamises (2015) Vivaarium (2019). רמי סערי (עורך ומתרגם), כובעים וכפפות – אסופת משוררים אסטונים צעירים, הוצאת כרמל, 2021, עמודים 137–148. מדיה וקבצים בנושא מאריה פרטנה בוויקישיתוף https://www.youngpoets.eu/en/poets/partna-maarja/, Pärtna, Maarja, Young Poets - Vakxikon.gr Media & Publishing Group, ‏2 בנובמבר 2019 שיר מאת מאריה פרטנה, באתר של נילי דגן (בעברית) "הגן" שיר מאת מאריה פרטנה בתרגום רמי סערי מאסטונית לעברית
טדי ולוק

טדי ולוק (באנגלית: Teddy Vlock; נולד ב-14 בינואר 1998) הוא רוכב סוסים אמריקאי-ישראלי. ייצג את ישראל באולימפיאדת טוקיו (2020), עם סוסתו אמסטרדם. מאמנו הוא רוב גריי. לפני שהחל להתאמן ברכיבה על סוסים, הוא התאמן בגולף. בשנת 2020, הוא עשה שני סיבובים עם הפלה אחת בתחרות גביע האומות שהתקיים בארצות הברית ובאותה השנה הוא היה במקום העשירי במקצה גרנד פרי 4* שהתקיים בארצות הברית. בשנת 2021, הוא היה במקום העשירי במקצה גרנד פרי 5*, במקום השלישי במקצה גרנד פרי 4* ובמקום השישי במקצה גרנד פרי 5*. השניים הראשונים התקיימו בארצות הברית והשלישי התקיים במדריד, בירת ספרד. ולוק ייצג את ישראל באולימפיאדת טוקיו (2020) עם סוסתו אמסטרדם, שם סיים במקום ה-42 בזמן של 95.74 שניות. אתר האינטרנט הרשמי של טדי ולוק (באנגלית) טדי ולוק, ברשת החברתית פייסבוק טדי ולוק, ברשת החברתית אינסטגרם טדי ולוק, באתר olympedia.org טדי ולוק, באתר פדרציית הרכיבה הבין-לאומית טדי ולוק, באתר הוועד האולימפי בישראל אורן אהרוני, נקבע הרכב הרוכבים שייצגו את ישראל באולימפיאדה, באתר ynet, 3 ביולי 2021 הוועד האולימפי | טדי ולוק אשלי בונד עלתה לגמר הרכיבה על סוסים בקפיצות הראווה, באתר וואלה, 3 באוגוסט 2021
Kingdee

קינגדי (במנדרינית: Jīndié Ruǎnjiàn - 金蝶軟件 באנגלית: Kingdee) היא חברת תוכנה סינית, המפתחת תוכנה ומספקת שירותים בתחום הענן. קינגדי מעסיקה כ-7,755 עובדים ומספקת שירותים לכ-7 מיליון לקוחות ברחבי העולם. משרדיה הראשיים נמצאים בעיר שנג'ן, סין. קינדי הוקמה ב-8 באוגוסט 1993 בעיר שנג'ן, סין. ב-15 בפברואר 2001 החלה להיסחר בבורסה לניירות ערך בהונג קונג תחת השם 0268. בשנת 2007 מכרה החברה כ-7.7 אחוזים ממניותיה לחברת IBM ולחברת ליהמן ברדרס. בחודש אפריל 2011 נחתם הסכם שת"פ במו"פ תעשייתי בין ישראל לשנגחאי, כאשר קינגדי מופיעה כנותנת שירות. בחודש אוגוסט 2019, זכתה החברה בפרס החברה השותף הטוב ביותר של חברת Amazon Web Services. אתר האינטרנט הרשמי של Kingdee ההשקעה האסטרטגית של קינגדי בחברת ה- RPA המובילה, זיפרנט קינגדי אינטרנשיונל מכריזה על תוצאות שנתיות לשנת 2020, זיפרנט סיבוב פרסה לא נעים ולא צפוי, גלובס Kingdee International Software Group Company Limited Ανακύκλωση ελαστικών: 80 μοναδικές ιδέες!, heraldks.com, ‏0001-01-01 (באנגלית אמריקאית) IBM, Lehman Bros buy stake in firm, www.chinadaily.com.cn "ענקית המחשבים IBM רכשה נתח קטן מיצרנית התוכנות העסקיות הסינית קינגדי". TheMarker. נבדק ב-2021-07-14. נחתם הסכם שת"פ במו"פ תעשייתי בין ישראל לשנגחאי Announcing Our Regional 2019 APN Partners of the Year, Amazon Web Services, ‏2019-05-17 (באנגלית אמריקאית) MarketScreener, Kingdee International Software : is the Sole Winner of the 2019 Amazon Web Services P ... | MarketScreener, www.marketscreener.com (באנגלית)
אדה אהי

אדה אהי (באסטונית: Eda Ahi; נולדה בשנת 1990) היא משוררת, מתרגמת ודיפלומטית אסטונית. היא נולדה בבירת ארצה, טאלין, שבצפון אסטוניה, ומתגוררת בה גם כיום. אהי למדה שפה וספרות איטלקית באוניברסיטאות של טאלין ופירנצה, וקיבלה תואר בוגר בשנת 2012. לאחר מכן המשיכה בלימודי האיחוד האירופי ובחקר רוסיה, וקיבלה תואר מוסמך מאוניברסיטת טרטו בשנת 2015. כיום היא עובדת בשירות הדיפלומטי של משרד החוץ האסטוני, ובמקביל לכך מוסיפה לעסוק בתרגום ספרות יפה מאיטלקית ומרוסית לאסטונית עבור מספר הוצאות ספרים בארצה. אהי פרסמה לפי שעה חמישה ספרי שירה: Maskiball - 2012 ("נשף המסכות") Gravitatsioon - 2013 ("כוח הכובד") Julgeolek - 2014 ("בטיחוּת") Sadam - 2017 ("הנמל") Sõda ja rahutus - 2018 ("מלחמה ואי-שקט") שבעה משיריה התפרסמו בתרגום לעברית בספר "כובעים וכפפות, אסופה לשירה אסטונית" שערך ותרגם רמי סערי. אנתולוגיה זאת ראתה אור בהוצאת כרמל בשנת 2021. רמי סערי (עורך ומתרגם), כובעים וכפפות – אסופת משוררים אסטונים צעירים, הוצאת כרמל, 2021, עמודים 149–157. Young Poets - Vakxikon.gr Media & Publishing Group, 2 בנובמבר 2019 לַמְתַרְגֵּם, שיר מאת אדה אהי בתרגום לעברית, באתר של נילי דגן. אדה אהי, באתר של נילי דגן. רמי סערי, כובעים וכפפות, עמ' 149. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
ג'ושוע מורו

ג'ושוע ג'ייקוב מורו (באנגלית: Joshua Jacob Morrow; נולד ב-8 בפברואר 1974) הוא שחקן טלוויזיה וזמר אמריקאי. ידוע בעיקר בתפקיד הראשי שגילם בסדרת הטלוויזיה "הצעירים חסרי מנוח". מורו נולד ב-8 בפברואר 1974, בעיר ג'ונו, במדינת אלסקה שבארצות הברית. מורו החל את הקריירה שלו ביוני 1994 עת שהחל לגלם את הדמות ניקולס ניומן (Nicholas Newman) תפקיד ראשי בסדרה "הצעירים חסרי המנוח". בשנת 1998 הקים את להקת הבנים 3Deep עם אדי סיבריאן, חברו הטוב ביותר וכוכב לשעבר נוסף שהשתתף ב"צעירים חסרי מנוח", ועם סי ג'יי. יואר; הלהקה נגנה בסוגת הנשמה-פופ. הלהקה התפרקה בשנת 2001. מורו השתתף בטורניר הפוקר העולמי (World Poker Tour) במשחקי הבית ההוליוודיים (Hollywood Home Games) עבור אגודת הצדקה קרן V לחקר הסרטן (The V Foundation for Cancer Research). ב־4 באוגוסט 2001 התחתן מורו עם טובי קיני (Tobe Keeney) בסנטה ברברה שבמדינת קליפורניה. לזוג ארבעה ילדים: שלושה בנים וילדה אחת. ג'ושוע מורו, במסד הנתונים הקולנועיים IMDb (באנגלית) ג'ושוע מורו, באתר AllMovie (באנגלית) ג'ושוע מורו, במסד הנתונים הקולנועיים KinoPoisk (ברוסית) ג'ושוע מורו באתר "צעירים חסרי מנוח" קורות חיים אתר פרס Soap Opera Digest לשנת 2001
טריגון מוטורו

טריגון מוטורו (שם מדעי: Potamotrygon motoro) הוא מין של טריגון ממשפחת טריגוני נהרות, החי במימי נהרות טרופיים באמריקה הדרומית לרבות באמזונאס, האורינוקו, נהר פרנה ושפך הריו דה לה פלטה ונהר מיירין (אנ'). טריגון זה יכול להגיע לאורך 50 סנטימטרים, לרוחב של מטר בין סנפירי החזה ולמשקל 35 קילוגרם. הוא בעל פלג גוף עליון בצבע בז' או חום ועליו נקודות כתומות או צהובות בעלות טבעות כהות. הסנפירים רחבים ומעוגלים ושאר הסנפירים כמעט שלא נראים ביניהם. הזנב דק וארוך ובקצהו בולט עוקץ צורב וארסי אותו הטריגון מניף על אויביו. ארס זה יכול לצרוב מאוד אם הוא פוגע ברגל ויכול אף להרוג ילדים. הטריגון משריץ 1 עד 12 צאצאים חיים הבוקעים בלילה, לאחר היריון של 3 עד 4 חודשים והם נאלצים להתקיים לבדם. הוא מחטט על הקרקעית, לעיתים ביום ולעיתים בלילה, בחיפוש אחרי טרף של תולעים, דגים, חלזונות וסרטנים למאכל. זהו דג נוי פופולרי באקווריום ואחד מטריגוני הנהרות המפורסמים ביותר. עם זאת הוא נפגע מהאיסוף שלו מהטבע וכן מהפגיעה בנהרות בהם הוא חי. מדיה וקבצים בנושא טריגון מוטורו בוויקישיתוף טריגון מוטורו, באתר ITIS (באנגלית) טריגון מוטורו, באתר NCBI (באנגלית) טריגון מוטורו, באתר Animal Diversity Web (באנגלית) טריגון מוטורו, בבסיס הנתונים ARKive (באנגלית) טריגון מוטורו, באתר האנציקלופדיה של החיים (באנגלית) טריגון מוטורו, באתר FishBase (באנגלית) טריגון מוטורו, באתר GBIF (באנגלית) טריגון מוטורו באתר הרשימה האדומה של IUCN
יחסי אסטוניה–סין

יחסי אסטוניה–סין הם יחסי החוץ בין אסטוניה לרפובליקה העממית של סין. שתי המדינות כוננו יחסים דיפלומטיים ב-11 בספטמבר 1991. הרפובליקה העממית של סין הקימה שגרירות באסטוניה בשנת 1992 ושלחה את שגרירה למדינה בשנה שלאחר מכן; אסטוניה הקימה שגרירות בסין בשנת 1997 ושלחה את שגרירה בסין לראשונה בשנת 2002. הדלאי לאמה ה-14 ביקר באסטוניה בשנת 1991. באוגוסט 2011 ביקר הדלאי לאמה שוב באסטוניה ונפגש באופן לא רשמי עם נשיא אסטוניה תומאס הנדריק אילבס; משרד החוץ של סין זימן את שגריר אסטוניה בסין וביקש ממנו להסביר את ביקורו של הדלאי לאמה. בספטמבר 2014 נפגש סגן שר החוץ הסיני וואנג צ'או עם שגריר אסטוניה בסין תומאס רוקה. במהלך הפגישה אמר רוקה כי היחסים הבילטרליים בין סין לאסטוניה סבלו מכשלים בשנים האחרונות, וכי אסטוניה מכירה בטיבט כחלק מסין ולא תתמוך בעצמאות טיבט ; הרפובליקה העממית של סין אישרה את עמדתה של אסטוניה בנושא טיבט. הוא ציין כי סין מייחסת חשיבות רבה לפיתוח היחסים בין שתי המדינות. היחסים בין המדינות הדרדרו בשנת 2022 לאור תמיכת סין ברוסיה, ממנה חששו האסטונים לאור הפלישה הרוסית לאוקראינה. מינואר עד יוני 2013, בסחר בין שתי המדינות הכולל בין סין לבין אסטוניה היה 470 מיליון דולר, גידול של 14% לעומת התקופה המקבילה בשנה שקדמה לה. הערך הכולל של היצוא הסיני לאסטוניה הוא כ-65 מיליון דולר, והערך הכולל של היצוא של אסטוניה לסין הוא 410 מיליון דולר. הגירעון המסחרי של אסטוניה הוא 340 מיליון דולר, גידול של כ-30% לעומת התקופה המקבילה בשנה שקדמה לה. החל מאמצע שנת 2013, סין הייתה המקור השמיני לייבוא לאסטוניה. הסחורות העיקריות שמייצאת סין לאסטוניה ואסטוניה מייצאת לסין הן מוצרים אלקטרומכניים. במסגרת יוזמת החגורה והדרך, סין ואסטוניה שיתפו פעולה בפרויקטים להפקת פצלי נפט. בשנת 2018, היועץ וו יאן הקשיב בפירוט להכנסת פרויקט ייצור החשמל לאגירת מים שאובים בדרום אסטוניה. סין מחזיקה באסטוניה שגרירות בטאלין. אסטוניה מחזיקה בסין שגרירות בבייג'ינג. מדיה וקבצים בנושא יחסי אסטוניה–סין בוויקישיתוף Down to 14 + 1: Estonia and Latvia quit China’s club in Eastern Europe, POLITICO, ‏2022-08-11 (באנגלית אמריקאית) שגרירות סין באסטוניה שגרירות אסטוניה בסין
גייל מורן

גייל מורן היא זמרת, נגנית קלידים (פסנתר, אורגן וסינתיסייזר) ופזמונאית. נולדה בשנת 1943 ג'קסון מישיגן. סיימה את לימודיה בבית הספר התיכון ספרינג ארבור (כיום אוניברסיטת ספרינג ארבור) בשנת 1961. היא הייתה חברה בתזמורת מאהאווישנו באמצע שנות השבעים, והופיעה באלבומים של הלהקה "אפוקליפסה" (1974)ו- Visions of the Emerald Beyond (1975). מאוחר יותר היא הופיעה בהקלטות מרובות יחד עם בעלה צ'יק קוריאה (לו נישאה בשנת 1972) וביניהם: Return to Forever's 1977 album Musicmagic, אלבום הסולו של צ'יק קוריאה- The Leprechaun (1975), My Spanish Heart (1976), Secret Agent (1978), ו- Touchstone (1982). היא השתתפה בהפקת הפסקול " "Afterlife" לסרט "מלחמה" משנת 2007 בכיכובם של ג'ט לי וג'ייסון סטיית'האם. היא השתתפה בהופעות אורח נוספות ובהן "The Gracious Core", באלבומו של מארק הישאם "Castalia", ואת רצועת הכותרת מתוך האלבום של דייוויד סנצ'וס מ -1976, "Transformation (The Speed of .Love) היא הקליטה אלבום אחד בשמה שלה, I Loved You Then ... I Love You Now" (1979)". בשנת 2019 זכתה בפרס גראמי על אלבום ג'אז לטיני הטוב ביותר. גייל ממשיכה ליצור מוזיקה משלה, כמו גם לשתף פעולה עם אמנים מוכשרים אחרים. מדיה וקבצים בנושא גייל מורן בוויקישיתוף גייל מורן, באתר Last.fm (באנגלית) גייל מורן, באתר AllMusic (באנגלית) גייל מורן, באתר MusicBrainz (באנגלית) גייל מורן, באתר Discogs (באנגלית) Who is Chick Corea's wife Gayle Moran gayle moran Archives • MUSICFESTNEWS Mahavishnu Orchestra | Biography, Albums, Streaming Links, AllMusic (באנגלית) Gayle Moran discography - RYM/Sonemic, Rate Your Music (באנגלית) Gayle Moran Corea, GRAMMY.com, ‏2020-12-15 (באנגלית) peoplepill.com, About Gayle Moran: Musician | Biography, Facts, Career, Wiki, Life, peoplepill.com
דורי סהר

דורי סהר (נולד ב-8 בינואר 2001) הוא כדורסלן ישראלי המשחק בעמדות הקלע והסמול פורוורד במכבי עירוני רמת גן מליגת העל בכדורסל. סהר נולד ב-8 בינואר 2001 בתל אביב. בכיתה א' הוא החל להתאמן במחלקת הילדים של מכבי תל אביב, שם המשיך בכל קבוצות הילדים והנוער. בשנת 2018 זכה סהר עם קבוצת הנוער באליפות המדינה, כשב-4 משחקים בפלייאוף העמיד ממוצעים של 11.5 נקודות, 5.0 ריבאונדים ו-3.5 אסיסטים ב-30.9 דקות. באותה שנה הקבוצה הפסידה במשחק גמר הגביע להפועל עמק יזרעאל. ב-20 בדצמבר 2018 הגיע סהר עם תיכון חדש תל אביב לגמר ליגת העל לתיכונים, שם יחד עם דני אבדיה הוביל את הקבוצה לניצחון על תיכון כצנלסון ולזכייה באליפות. בפלייאוף עונת 2018/2019 בליגת העל לנוער שותף סהר ב-6 משחקים בהם העמיד ממוצעים של 17.0 נקודות, 6.8 ריבאונדים ו-3.6 אסיסטים ב-35.6 דקות. סהר הוביל את הקבוצה לזכייה בדאבל כשבמשחק הגמר מול הפועל תל אביב קלע 22 נקודות. ב-2 בפברואר 2019 הצטרף סהר לסגל הבוגר של מכבי תל אביב. עד תום העונה שותף סהר ב-6 משחקים, בהם קלע 0.5 נקודות ב-2.3 דקות למשחק. בתום העונה הוא זכה עם הקבוצה באליפות המדינה בכדורסל. ב-8 באוגוסט 2019 הושאל סהר למכבי הוד השרון, כשהוא משחק לסירוגין במכבי תל אביב במסגרת הכרטיס הכפול. באותה עונה בהוד השרון הוא שותף ב-18 משחקים, בהם העמיד ממוצעים של 5.7 נקודות, 4.2 ריבאונדים ו-2.6 אסיסטים ב-22.6 דקות למשחק. במכבי הוא שותף ב-16 משחקים, בהם העמיד 1.8 נקודות ו-1.1 ריבאונדים ב-7.4 דקות בממוצע למשחק. בתום העונה הוא זכה עם הקבוצה באליפות נוספת. בעונת 2020/2021 שותף סהר ב-12 משחקים בהם העמיד ממוצעים של 2.9 נקודות ו-1.1 ריבאונדים ב-7.4 דקות. באותה עונה זכה סהר עם הקבוצה בטרבל מקומי, כשזכה בגביע ווינר סל, גביע המדינה ובאליפות המדינה. ב-6 ביולי 2021 חתם סהר לשלוש שנים בבני הרצליה. בעונת 2022/2023 שיחק באליצור עירוני נתניה מהליגה הלאומית בכדורסל, ובעונה הבאה שיחק במכבי עירוני רעננה מאותה הליגה. סהר הוא בנה של הדוגמנית ומנחת הטלוויזיה לשעבר אלונה פרידמן-סהר. בפעם השנייה ברציפות: מכבי תל אביב אלופת ליגת העל לנוער, באתר וואלה, 25 במאי 2018 אילון סלוס, גמר גביע המדינה לנוער ע”ש יגאל דר: הפועל עמק יזרעאל גברה על מכבי ת”א 83–93 וזכתה בגביע, באתר איגוד הכדורסל הישראלי, ‏25 במרץ 2018 אסי ממן, ‏תיכון חדש אלופת התיכונים לאחר 67:96 על כפ"ס, באתר ONE‏, 20 בדצמבר 2018 אור שקדי‏, כדורסל נוער: מכבי תל אביב השלימה זכייה בדאבל, באתר וואלה, 29 במאי 2019 עמרי מנהיים, ‏מתחיל פרק חדש: דורי סהר חתם בהוד השרון, באתר ערוץ הספורט, 8 באוגוסט 2019 דורי סהר חתם עד 2024 בבני הרצליה, באתר מנהלת ליגת העל בכדורסל, ‏6 ביולי 2021 יעקב מאיר, הפרויקט של מכבי תל אביב: דורי סהר, באתר ישראל היום, 18 בפברואר 2021
נחל שלף

נחל שלף הוא נחל איתן באזור רמות מנשה. הוא אחד מיובליו של נחל דליה. שמו של הנחל בערבית ואדי אלפואר (בתרגום לעברית: "הנחל השופע מים"). בשנת 2008 הוכרז אזור המשתרע על פני כ-800 דונם באזור נחל דליה ויובליו כשמורת טבע. תחילתו צפונית לקיבוץ עין השופט, חיבורו לנחל דליה דרומית מזרחית ליישוב בת שלמה. שני מעיינות נובעים באזור הנחל העליון לצד כביש 672 המוביל מאליקים לקיבוץ דליה, עין דמומית ועין שלף. מימיו של הנחל אינם ראויים לשתייה. את המעיינות עוטפת צמחיית סבך האופיינית לנחלים. ניתן לחזות בערבה, פטל, צבר מצוי, צפצפה, תאנה, רימון וגפן. ליד גבעה 186 פורחים כלניות, רקפות וצבעונים בעונתם. צפונית לנחל ממוקם הכפר הערבי דאלית א-רוחה (אנ') שנחרב בשנת 1948 במלחמת העצמאות ותושבי הכפר ברחו לג'נין. דרומית מערבית למעיינות ניתן לראות שרידי טחנת קמח ואמת המים. טחנה זו שימשה את הכפר הערבי ששכן במקום. המים הגיעו אליה מהמעיינות. בהמשכו של נחל שלף נובע מעין נוסף, עין מחוללים. שמו של מעיין זה מזכיר את אסיפות המתיישבים שבהן יצאו במחולות התושבים, ליד קיבוץ דליה. מהמעיין ממשיכה "דרך המוביל". הדרך פונה לכיוון מערב ובהמשך לדרום. הדרך עוברת מעל המוביל המים הארצי. לאורכו של הנחל מסלול המסומן בצבע כחול ופונה לגבעה 186. בהמשך מובילה דרך זו אל נחל דליה. בגבעה תצפית על רמות מנשה והאזור. מדיה וקבצים בנושא נחל שלף בוויקישיתוף ספי בן-יוסף, נחל שלף: בצל שדרת הפטל, באתר ynet, 9 ביוני 2005 ירמי בן עמיר, נחל שלף 2020, סרטון באתר יוטיוב (אורך: 4:19) שמורת נחל דליה ויובליו, טבע ונופים בישראל סלמאן אבו רוכן, יעקב שורר, כרך 5: הכרמל וחופו ורמות מנשה / מדריך ישראל החדש: אנציקלופדיה, מסלולי טיול, תל אביב, ידיעות אחרונות, 2001, ע"מ 171-170
בית החולים הקליני על שם בוטקין

בית החולים הקליני העירוני על שם בוטקין (ברוסית: Городская клиническая больница имени С. П. Боткина) הוא מוסד רפואי רב-תחומי, הממוקם ברובע בגובוי במחוז הצפוני של מוסקבה. בית החולים בוטקין הוא אחד מבתי החולים הגדולים במוסקבה וברוסיה, עם 1,683 מיטות אשפוז, כולל 124 מיטות טיפול נמרץ, 146 מיטות אשפוז יום ו-40 מיטות אשפוז קצרות טווח. סך המיטות בבית חולים זה מהווה 7% מסך מספר המיטות במערכת הבריאות בעיר מוסקבה. בבית החולים מועסקים כ-4.4 אלף עובדים, בהם קרוב ל -1.3 אלף רופאים וכ-1.8 אלף אחיות. צוות בית החולים כולל 5 חברי האקדמיה הרוסית למדעים, 16 רופאים מכובדים של הפדרציה הרוסית, מעל 100 דוקטורים למדעים ו-237 מועמדים לדוקטור למדעים. בית החולים כפוף למחלקת הבריאות של העיר מוסקבה. מדיה וקבצים בנושא בית החולים הקליני על שם בוטקין בוויקישיתוף אתר האינטרנט הרשמי של בית החולים הקליני על שם בוטקין (ברוסית) אתר האינטרנט הרשמי של בית החולים הקליני על שם בוטקין (באנגלית) בית החולים הקליני על שם בוטקין, ברשת החברתית פייסבוק בית החולים הקליני על שם בוטקין, ביישום טלגרם בית החולים הקליני על שם בוטקין, ברשת החברתית VK בית החולים הקליני על שם בוטקין, סרטונים בערוץ היוטיוב Городская клиническая больница имени С.П. Боткина (Боткинская больница), xn--g1ajp.xn--p1ai (ברוסית) ערך זה הוא קצרמר בנושא רפואה ובנושא מוסקבה. אתם מוזמנים לתרום לוויקיפדיה ולהרחיב אותו.
תיאטרון לאנט-פונטיין

תיאטרון לאנט-פונטיין (באנגלית: Lunt-Fontanne Theatre) הוא תיאטרון במנהטן, שנפתח בשנת 1910 במבנה חדש עם חזית גדולה בסגנון אדריכלות האמנויות היפות בשם Globe Theatre. בשנות ה-30 של המאה ה-20 המבנה הוסב לקולנוע. בשנת 1957 הוא נרכש על ידי קבוצת יזמים, עבר בנייה מחדש ומאז הוא כולל 1415 מקומות ישיבה. התיאטרון נקרא על שם זוג שחקנים ידועים, ההצגה הראשונה הייתה The Old Town, וזאת ב-5 במאי 1958 בהשתתפות אלפרד לאנט ולין פונטיין. בשנת 1978 ו-1995 הוצג מחזמר "הלו, דולי". בשנת 1999 החלה הצגה של "היפה והחיה", שהוצגה עד לשנת 2007, כאשר אז הוחלפה על ידי "בת הים הקטנה" בה כיכב שון פאלמר. בשנים 2015–2016 היה מוצג מחזמר בשם Finding Neverland. ב-2017 החלה הצגה של "צ'ארלי ומפעל השוקולד" בכיכובו של כריסטיאן בורל ("ספאמלוט", "סמאש") בתפקיד ווילי וונקה. מחזמר של שנת 2018 Summer: The Donna Summer Musical היה מועמד לפרס טוני. בשנת 2017 החלה הצגה של מחזמר Tina שזכה בפרס אוליבייה. מדיה וקבצים בנושא תיאטרון לאנט-פונטיין בוויקישיתוף אתר האינטרנט הרשמי של תיאטרון לאנט-פונטיין (באנגלית) תיאטרון לאנט-פונטיין במסד הנתונים IBDB (באנגלית) "Christian Borle to Play Willy Wonka in Charlie and the Chocolate Factory on Broadway; Theater Set". Broadway.com. נבדק ב-2016-05-09. ערך זה הוא קצרמר בנושא תרבות. אתם מוזמנים לתרום לוויקיפדיה ולהרחיב אותו.
בראד וילק

בראד וילק (נולד ב-5 בספטמבר 1968) הוא מתופף אמריקאי. מנגן בעיקר עם להקת Rage Against the Machine. ממוצא יהודי. נולד וגדל בשיקגו וכשהתבגר התיישב בדרום קליפורניה. התחיל לנגן בתופים כבר בגיל 13 והיה לו מערכת תופים בגיל 14. אתר תופים מקצועי כתב עליו שהוא שינה את נגינת הבי מטאל ואי אפשר להתעלם ממנו[דרוש מקור]. מדיה וקבצים בנושא בראד וילק בוויקישיתוף בראד וילק, ברשת החברתית אינסטגרם בראד וילק, במסד הנתונים הקולנועיים IMDb (באנגלית) בראד וילק, באתר AllMusic (באנגלית) בראד וילק, באתר MusicBrainz (באנגלית) בראד וילק, אמן באתר Encyclopedia Metallum (באנגלית) בראד וילק, באתר Discogs (באנגלית) בראד וילק, באתר Songkick (באנגלית)
דניאל גולדשטיין-וולדמן

דניאל "דני" גולדשטיין-וולדמן (באנגלית: Danielle "Dani" Goldstein-Waldman; נולדה ב-6 בפברואר 1985) היא רוכבת קפיצות ראווה אמריקאית-ישראלית. ייצגה את ישראל באולימפיאדת טוקיו (2020). דניאל גולדשטיין נולדה בניו יורק שבארצות הברית, וגדלה בשכונת אפר איסט סייד. הוריה היו שחקני סקווש מקצועיים. בגיל 12 חגגה בת מצווה בישראל. היא למדה תואר ראשון בכלכלה ופיתוח באוניברסיטת דיוק, והיא התגוררה בסידני שבאוסטרליה חצי שנה, שם למדה תכנון עירוני. גולדשטיין החלה לרכוב בגיל שמונה, ועד גיל 12 למדה גם טניס. היא התחרתה בגרנד פרי הראשון שלה בגיל 16. היא זכתה באותה שנה במדליות זהב אישיות וקבוצתיות באליפות הרוכבים הצעירים בצפון אמריקה. בשנת 2013, היא ייצגה את ישראל באליפות אירופה בקפיצות ראווה שהתקיימה בדנמרק. באותה שנה שימשה גולדשטיין בתור קפטנית נבחרת הקפיצות הישראלית שזכתה במדליית זהב במשחקי המכביה של שנת 2013. בשנת 2015, היא העפילה לגמר באליפות אירופה שהתקיימה באאכן שבגרמניה ובשנת 2017, היא הייתה במקום התשיעי באליפות אירופה שהתקיימה בגטבורג שבשוודיה. באותה השנה היא זכתה בתחרות הגראנד פרי 9 שהתרחשה בפורטוגל. בשנים 2018–2019, גולדשטיין ניצחה במקצה גרנד פרי 5* של רולקס שנתיים ברציפות. בפברואר 2019, היא דורגה מספר 43 בעולם בקפיצות ראווה. באותה השנה היא ניצחה פעמיים במקצה גרנד פרי 5*, שהתקיימו בשאנגחאי שבסין ובברלין, בירת גרמניה, בהתאמה. בשנת 2020 היא ניצחה שוב במקצה גרנד פרי 5* שהתקיים בארצות הברית. גולדשטיין ייצגה את ישראל באולימפיאדת טוקיו (2020), אך לא התחרתה מחמת פציעתו של סוסהּ. ביוני 2019, היא התחתנה עם אלן וולדמן, מגדל ומאלף סוסים. הם מתגוררים בהולנד. ב-2009 קיבלה גם אזרחות ישראלית. אתר האינטרנט הרשמי של דניאל גולדשטיין-וולדמן (באנגלית) דניאל גולדשטיין-וולדמן, ברשת החברתית אקס (טוויטר) דניאל גולדשטיין-וולדמן, ברשת החברתית אינסטגרם דניאל גולדשטיין-וולדמן, באתר פדרציית הרכיבה הבין-לאומית הוועד האולימפי | דניאל ג'י וולדמן http://www.israel21c.org/horsing-around-for-israel/ אורן אהרוני, טוקיו, הסוס של דני ג'י וולדמן נפצע, לא תשתתף בתחרות הקבוצתית, באתר ynet, 5 באוגוסט 2021 Dani Goldstein and Alan Waldman are getting married, Equnews International (באנגלית)